title: Provedbena Uredba Komisije (EU) 2019/2093 оd 29. studenoga 2019. o izmjeni Uredbe (EZ) br. 333/2007 u pogledu analize estera masnih kiselina 3-monoklorpropan-1,2-diola (3-MCPD), glicidil estera masnih kiselina, perklorata i akrilamida (Tekst značajan za EGP)

text:
                  9.12.2019

                  HR

                  Službeni list Europske unije

                  L 317/96

         PROVEDBENA UREDBA KOMISIJE (EU) 2019/2093
         оd 29. studenoga 2019.
         o izmjeni Uredbe (EZ) br. 333/2007 u pogledu analize estera masnih kiselina 3-monoklorpropan-1,2-diola (3-MCPD), glicidil estera masnih kiselina, perklorata i akrilamida
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (1), a posebno njezin članak 34. stavak 6.,
         budući da:

                     (1)

                     Uredbom Komisije (EZ) br. 333/2007 (2) utvrđuju se metode uzorkovanja i analitičke metode za službenu kontrolu razina određenih kontaminanata u hrani.

                     (2)

                     Najveće dopuštene količine estera masnih kiselina 3-monoklorpropan-1,2-diola (3-MCPD), glicidil estera masnih kiselina i perklorata u hrani utvrđene su Uredbom Komisije (EZ) br. 1881/2006 (3). Uredbom Komisije (EU) 2017/2158 (4) utvrđene su mjere za ublažavanje učinaka i razine referentnih vrijednosti radi smanjenja prisutnosti akrilamida u određenim kategorijama hrane.

                     (3)

                     Uredbom (EZ) br. 333/2007 utvrđeni su posebni izvedbeni kriteriji koje moraju zadovoljavati validirane metode analize kontaminanata u hrani koje primjenjuju relevantni europski laboratoriji. Stoga je primjereno utvrditi posebne izvedbene kriterije u Uredbi (EZ) br. 333/2007 koje mora zadovoljavati metoda analize za kontrolu najvećih dopuštenih količina estera masnih kiselina 3-MCPD-a, glicidil estera masnih kiselina, perklorata i akrilamida u hrani.

                     (4)

                     Referentni laboratoriji Europske unije u području kontaminanata u hrani i hrani za životinje izradili su smjernice za procjenu granice dokazivanja (LOD) i granice određivanja (LOQ) za mjerenja u području kontaminanata u hrani za životinje i hrani (5). Stoga je primjereno prilagoditi definicije iz Uredbe (EZ) br. 333/2007 koje se odnose na granicu dokazivanja i granicu određivanja.

                     (5)

                     Uredbu (EZ) br. 333/2007 trebalo bi stoga na odgovarajući način izmijeniti.

                     (6)

                     Uredba (EU) 2017/625 primjenjuje se s učinkom od 14. prosinca 2019. Stoga bi se ova Uredba trebala primjenjivati od istog datuma.

                     (7)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Uredba (EZ) br. 333/2007 mijenja se kako slijedi:

                        (1)

                        u članku 1. stavak 1. zamjenjuje se sljedećim:

                           „1.   Uzorkovanje i analiza za kontrolu razina olova, kadmija, žive, anorganskog kositra, anorganskog arsena, 3-monoklorpropan-1,2-diola (3-MCPD), estera masnih kiselina 3-MCPD-a, glicidil estera masnih kiselina, policikličkih aromatskih ugljikovodika i perklorata navedenih u odjeljcima 3., 4., 6. i 9. Priloga Uredbi (EZ) br. 1881/2006 i za kontrolu razina akrilamida u skladu s Uredbom Komisije (EU) 2017/2158 (*1) provode se u skladu s Prilogom ovoj Uredbi.

                           (*1)  Uredba Komisije (EU) 2017/2158 оd 20. studenoga 2017. o uspostavi mjera za ublažavanje učinaka i razina referentnih vrijednosti radi smanjenja prisutnosti akrilamida u hrani (SL L 304, 21.11.2017., str. 24.).”"

                        (2)

                        Prilog se mijenjaju u skladu s Prilogom ovoj Uredbi.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 14. prosinca 2019.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. studenoga 2019.

                  Za Komisiju

                  Predsjednik

               Jean-Claude JUNCKER

            (1)  SL L 95, 7.4.2017., str. 1.

            (2)  Uredba Komisije (EZ) br. 333/2007 od 28. ožujka 2007. o metodama uzorkovanja i analitičkim metodama za kontrolu razina elemenata u tragovima i procesnih kontaminanata u hrani (SL L 88, 29.3.2007., str. 29.).

            (3)  Uredba Komisije (EZ) br. 1881/2006 od 19. prosinca 2006. o utvrđivanju najvećih dopuštenih količina određenih kontaminanata u hrani (SL L 364, 20.12.2006., str. 5.).

            (4)  Uredba Komisije (EU) 2017/2158 оd 20. studenoga 2017. o uspostavi mjera za ublažavanje učinaka i razina referentnih vrijednosti radi smanjenja prisutnosti akrilamida u hrani (SL L 304, 21.11.2017., str. 24.).

            (5)  Guidance Document on the Estimation of LOD and LOQ for Measurements in the Field of Contaminants in Feed and Food, tehnička izvješća JRC-a EUR 28099 EU (2016.). Dostupno na: http://publications.jrc.ec.europa.eu/repository/bitstream/JRC102946/eur%2028099%20en_lod%20loq%20guidance%20document.pdf

            PRILOG
            Prilog Uredbi (EZ) br. 333/2007 mijenja se kako slijedi:

                        1.

                        u točki C.3.1., „Definicije”, definicije pojmova „LOD” i „LOQ” zamjenjuju se sljedećim:

                           „‚LOD’= granica dokazivanja, najmanji izmjereni sadržaj iz kojeg se s opravdanom statističkom sigurnošću može dokazati prisutnost analita.

                           ‚LOQ’= granica određivanja, najmanji sadržaj analita koji se može izmjeriti s opravdanom statističkom sigurnošću.”

                        2.

                        u točki C.3.3.1. „Izvedbeni kriteriji”, točka (b) zamjenjuje se sljedećim:

                                    „(b)

                                    Izvedbeni kriteriji za metode analize za 3-monoklorpropan-1,2-diol (3-MCPD), estere masnih kiselina 3-MCPD-a i glicidil estere masnih kiselina:

                                                —

                                                izvedbeni kriteriji za metode analize za 3-MCPD u hrani navedenoj u točki 4.1. Priloga Uredbi (EZ) br. 1881/2006

                                                   Tablica 6.a

                                                            Parametar

                                                            Kriterij

                                                            Primjenjivost

                                                            Hrana navedena u točki 4.1. Priloga Uredbi (EZ) br. 1881/2006

                                                            Specifičnost

                                                            Bez spektralnih interferencija ili utjecaja matrice

                                                            Terenske slijepe probe

                                                            Manje od LOD-a

                                                            Ponovljivost (RSDr)

                                                            0,66 × RSDR dobiven s pomoću (preinačene) Horwitzove jednadžbe

                                                            Obnovljivost (RSDR)

                                                            dobivena s pomoću (preinačene) Horwitzove jednadžbe

                                                            Iskorištenje

                                                            75 – 110 %

                                                            Granica dokazivanja (LOD)

                                                            ≤ 5 μg/kg (na osnovi suhe tvari)

                                                            Granica određivanja (LOQ)

                                                            ≤ 10 μg/kg (na osnovi suhe tvari)

                                                —

                                                izvedbeni kriteriji za metode analize za 3-MCPD u hrani navedenoj u točki 4.3. Priloga Uredbi (EZ) br. 1881/2006

                                                   Tablica 6.b

                                                            Parametar

                                                            Kriterij

                                                            Primjenjivost

                                                            Hrana navedena u točki 4.3. Priloga Uredbi (EZ) br. 1881/2006

                                                            Specifičnost

                                                            Bez spektralnih interferencija ili utjecaja matrice

                                                            Terenske slijepe probe

                                                            Manje od LOD-a

                                                            Ponovljivost (RSDr)

                                                            0,66 × RSDR dobiven s pomoću (preinačene) Horwitzove jednadžbe

                                                            Obnovljivost (RSDR)

                                                            dobivena s pomoću (preinačene) Horwitzove jednadžbe

                                                            Iskorištenje

                                                            75 – 110 %

                                                            Granica dokazivanja (LOD)

                                                            ≤ 7 μg/kg

                                                            Granica određivanja (LOQ)

                                                            ≤ 14 μg/kg

                                                —

                                                izvedbeni kriteriji za metode analize za estere masnih kiselina 3-MCPD-a, izražene kao 3-MCPD, u hrani navedenoj u točki 4.3. Priloga Uredbi (EZ) br. 1881/2006

                                                   Tablica 6.c

                                                            Parametar

                                                            Kriterij

                                                            Primjenjivost

                                                            Hrana navedena u točki 4.3. Priloga Uredbi (EZ) br. 1881/2006

                                                            Specifičnost

                                                            Bez spektralnih interferencija ili utjecaja matrice

                                                            Ponovljivost (RSDr)

                                                            0,66 × RSDR dobiven s pomoću (preinačene) Horwitzove jednadžbe

                                                            Obnovljivost (RSDR)

                                                            dobivena s pomoću (preinačene) Horwitzove jednadžbe

                                                            Iskorištenje

                                                            70 – 125 %

                                                            Granica dokazivanja (LOD)

                                                            Tri desetine LOQ-a

                                                            Granica određivanja (LOQ)
                                                            za hranu navedenu u točkama 4.3.1. i 4.3.2.

                                                            ≤ 100 μg/kg u uljima i mastima

                                                            Granica određivanja (LOQ)
                                                            za hranu navedenu u točkama 4.3.3. i 4.3.4. sa sadržajem masti < 40 %

                                                            ≤ dvije petine najveće dopuštene količine

                                                            Granica određivanja (LOQ)
                                                            za hranu navedenu u točki 4.3.4. sa sadržajem masti ≥ 40 %

                                                            ≤ 15 μg/kg masti

                                                —

                                                Izvedbeni kriteriji za metode analize glicidil estera masnih kiselina, izražene kao glicidol, u hrani iz točke 4.2. Priloga Uredbi (EZ) br. 1881/2006

                                                   Tablica 6.d

                                                            Parametar

                                                            Kriterij

                                                            Primjenjivost

                                                            Hrana navedena u točki 4.2. Priloga Uredbi (EZ) br. 1881/2006

                                                            Specifičnost

                                                            Bez spektralnih interferencija ili utjecaja matrice

                                                            Ponovljivost (RSDr)

                                                            0,66 × RSDR dobiven s pomoću (preinačene) Horwitzove jednadžbe

                                                            Obnovljivost (RSDR)

                                                            dobivena s pomoću (preinačene) Horwitzove jednadžbe

                                                            Iskorištenje

                                                            70 – 125 %

                                                            Granica dokazivanja (LOD)

                                                            Tri desetine LOQ-a

                                                            Granica određivanja (LOQ)
                                                            za hranu navedenu u točkama 4.2.1. i 4.2.2.

                                                            ≤ 100 μg/kg u uljima i mastima

                                                            Granica određivanja (LOQ)
                                                            za hranu navedenu u točki 4.2.3. sa sadržajem masti < 65 % i u točki 4.2.4., sa sadržajem masti < 8 %

                                                            ≤ dvije petine najveće dopuštene količine

                                                            Granica određivanja (LOQ)
                                                            za hranu navedenu u točki 4.2.3. sa sadržajem masti ≥ 65 % i u točki 4.2.4. sa sadržajem masti ≥ 8 %

                                                            ≤ 31 μg/kg masti”

                        3.

                        u točki C.3.3.1. „Kriteriji izvedivosti”, točka (d) „Napomene uz izvedbene kriterije” zamjenjuje se sljedećim:

                                    „(d)

                                    Izvedbeni kriteriji za metode analize za akrilamid:

                                       Tablica 8.

                                                Parametar

                                                Kriterij

                                                Primjenjivost

                                                Sve kategorije hrane

                                                Specifičnost

                                                Bez spektralnih interferencija ili utjecaja matrice

                                                Terenske slijepe probe

                                                Manje od granice dokazivanja (LOD)

                                                Ponovljivost (RSDr)

                                                0,66 × RSDR dobiven s pomoću (preinačene) Horwitzove jednadžbe

                                                Obnovljivost (RSDR)

                                                dobivena s pomoću (preinačene) Horwitzove jednadžbe

                                                Iskorištenje

                                                75 – 110 %

                                                Granica dokazivanja (LOD)

                                                Tri desetine LOQ-a

                                                Granica određivanja (LOQ)

                                                Za hranu s referentnim vrijednostima < 125 µg/kg: ≤ dvije petine razine referentne vrijednosti, međutim, ne mora biti niža od 20 µg/kg
                                                Za hranu s razinom referentne vrijednosti ≥ 125 µg/kg: ≤ 50 µg/kg”

                        4.

                        u točki C.3.3.1. „Kriteriji izvedivosti” dodaju se sljedeće točke (e) i (f):

                                    „(e)

                                    Izvedbeni kriteriji za metode analize za perklorat:

                                       Tablica 9.

                                                Parametar

                                                Kriterij

                                                Primjenjivost

                                                Sve kategorije hrane

                                                Specifičnost

                                                Bez spektralnih interferencija ili utjecaja matrice

                                                Ponovljivost (RSDr)

                                                0,66 × RSDR dobiven s pomoću (preinačene) Horwitzove jednadžbe

                                                Obnovljivost (RSDR)

                                                dobivena s pomoću (preinačene) Horwitzove jednadžbe

                                                Iskorištenje

                                                70 – 110 %

                                                Granica dokazivanja (LOD)

                                                Tri desetine LOQ-a

                                                Granica određivanja (LOQ)

                                                ≤ dvije petine najveće dopuštene količine

                                    (f)

                                    Napomene za izvedbene kriterije:
                                    Horwitzova jednadžba (*1) (za koncentracije 1,2 × 10-7 ≤ C ≤ 0,138) i preinačena Horwitzova jednadžba (*2) (za koncentracije C < 1,2 × 10-7) generalizirane su jednadžbe preciznosti koje su neovisne o analitu i matrici te isključivo ovise o koncentraciji za većinu rutinskih metoda analize.
                                    Preinačena Horwitzova jednadžba za koncentracije C < 1,2 × 10-7:
                                    RSDR = 22 %
                                    pri čemu je:

                                                —

                                                RSDR relativna standardna devijacija izračunana iz rezultata dobivenih uz uvjete obnovljivosti

                                                —

                                                C omjer koncentracije (tj. 1 = 100 g/100 g, 0,001 = 1000 mg/kg). Preinačena Horwitzova jednadžba primjenjuje se na koncentracije C < 1,2 × 10-7.

                                          Horwitzova jednadžba za koncentracije 1,2 × 10-7 ≤ C ≤ 0,138:
                                    RSDR = 2C(-0,15)

                                    pri čemu je:

                                                —

                                                RSDR relativna standardna devijacija izračunana iz rezultata dobivenih uz uvjete obnovljivosti   )

                                                —

                                                C omjer koncentracije (tj. 1 = 100 g/100 g, 0,001 = 1000 mg/kg). Horwitzova jednadžba primjenjuje se na koncentracije 1,2 × 10-7 ≤ C ≤ 0,138.

                           (*1)  W. Horwitz, L.R. Kamps, K.W. Boyer, J.Assoc.Off.Analy.Chem., 63, 1980., 1344–1354."

                           (*2)  M. Thompson, Analyst, 125, 2000., 385–386.”"

                        5.

                        u točki C.3.3.2., „Pristup ‚prikladnosti za svrhu’”, riječi „Tablica 8.” zamjenjuju se riječima „Tablica 10.”.

               (*1)  W. Horwitz, L.R. Kamps, K.W. Boyer, J.Assoc.Off.Analy.Chem., 63, 1980., 1344–1354.

               (*2)  M. Thompson, Analyst, 125, 2000., 385–386.””


title: Provedbena uredba Komisije (EU) 2019/2094 оd 29. studenoga 2019. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari benfluralin, dimoksistrobin, fluazinam, flutolanil, mankozeb, mekoprop-P, mepikvat, metiram, oksamil i piraklostrobin (Tekst značajan za EGP)

text:
                  9.12.2019

                  HR

                  Službeni list Europske unije

                  L 317/102

         PROVEDBENA UREDBA KOMISIJE (EU) 2019/2094
         оd 29. studenoga 2019.
         o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari benfluralin, dimoksistrobin, fluazinam, flutolanil, mankozeb, mekoprop-P, mepikvat, metiram, oksamil i piraklostrobin
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 17. prvi stavak,
         budući da:

                     (1)

                     U dijelu A Priloga Provedbenoj uredbi Komisije (EU) br. 540/2011 (2) utvrđene su aktivne tvari koje se smatraju odobrenima na temelju Uredbe (EZ) br. 1107/2009.

                     (2)

                     Rok važenja odobrenja aktivnih tvari dimoksistrobin, mankozeb, mekoprop-P, metiram, oksamil i piraklostrobin produljen je Provedbenom uredbom Komisije (EU) 2018/1796 (3) do 31. siječnja 2020.

                     (3)

                     Rok važenja odobrenja aktivnih tvari benfluralin, fluazinam, flutolanil i mepikvat produljen je Provedbenom uredbom Komisije (EU) 2019/168 (4) do 29. veljače 2020.

                     (4)

                     Podneseni su zahtjevi za produljenje odobrenja tih tvari u skladu s Provedbenom uredbom Komisije (EU) br. 844/2012 (5).

                     (5)

                     Budući da je ocjenjivanje tvari odgođeno zbog razloga koji su izvan kontrole podnositeljâ zahtjeva, odobrenja tih aktivnih tvari vjerojatno će isteći prije donošenja odluke o njihovu produljenju. Stoga je potrebno produljiti rok važenja tih odobrenja.

                     (6)

                     S obzirom na cilj članka 17. prvog stavka Uredbe (EZ) br. 1107/2009, u slučajevima u kojima Komisija donese uredbu kojom se predviđa da se odobrenje aktivne tvari iz Priloga ovoj Uredbi ne produljuje jer nisu ispunjena mjerila za odobravanje, Komisija kao datum isteka određuje isti datum koji je vrijedio prije donošenja ove Uredbe ili datum stupanja na snagu uredbe kojom se predviđa da se odobrenje aktivne tvari ne produljuje, ovisno o tome koji je datum kasniji. U slučajevima u kojima Komisija donese uredbu kojom se predviđa produljenje odobrenja aktivne tvari iz Priloga ovoj Uredbi, Komisija će nastojati, u skladu s okolnostima, odrediti najraniji mogući datum primjene.

                     (7)

                     Provedbenu uredbu (EU) br. 540/2011 trebalo bi stoga na odgovarajući način izmijeniti.

                     (8)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Prilog Provedbenoj uredbi (EU) br. 540/2011 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. studenoga 2019.

                  Za Komisiju

                  Predsjednik

               Jean-Claude JUNCKER

            (1)  SL L 309, 24.11.2009., str. 1.

            (2)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (3)  Provedbena uredba Komisije (EU) 2018/1796 оd 20. studenoga 2018. o izmjeni Provedbene uredbe (EU) br. 540/2011 u pogledu produljenja rokova odobrenja aktivnih tvari amidosulfuron, bifenoks, klorpirifos, klorpirifos-metil, klofentezin, dikamba, difenkonazol, diflubenzuron, diflufenikan, dimoksistrobin, fenoksaprop-P, fenpropidin, lenacil, mankozeb, mekoprop-p, metiram, nikosulfuron, oksamil, pikloram, piraklostrobin, piriproksifen i tritosulfuron (SL L 294, 21.11.2018., str. 15.).

            (4)  Provedbena uredba Komisije (EU) 2019/168 оd 31. siječnja 2019. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari abamektin, Bacillus subtilis (Cohn 1872) soj QST 713, Bacillus thuringiensis subsp. Aizawai, Bacillus thuringiensis subsp. israeliensis, Bacillus thuringiensis subsp. Kurstaki, Beauveria bassiana, benfluralin, klodinafop, klopiralid, Cydia pomonella Granulovirus (CpGV), ciprodinil, diklorprop-P, epoksikonazol, fenpiroksimat, fluazinam, flutolanil, fosetil, Lecanicillium muscarium, mepanipirim, mepikvat, Metarhizium anisopliae var. anisopliae, metkonazol, metrafenon, Phlebiopsis gigantea, pirimikarb, Pseudomonas chlororaphis soj MA 342, pirimetanil, Pythium oligandrum, rimsulfuron, spinosad, Streptomyces K61, tiakloprid, tolklofos-metil, Trichoderma asperellum, Trichoderma atroviride, Trichoderma gamsii, Trichoderma harzianum, triklopir, trineksapak, tritikonazol, Verticillium albo-atrum i ziram (SL L 33, 5.2.2019., str. 1.).

            (5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

            PRILOG
            Dio A Priloga Provedbenoj uredbi (EU) br. 540/2011 mijenja se kako slijedi:

                        (1)

                        u šestom stupcu, prestanak odobrenja, u retku 57., mekoprop-P, datum se zamjenjuje datumom „31. siječnja 2021.”;

                        (2)

                        u šestom stupcu, prestanak odobrenja, u retku 81., piraklostrobin, datum se zamjenjuje datumom „31. siječnja 2021.”;

                        (3)

                        u šestom stupcu, prestanak odobrenja, u retku 114., mankozeb, datum se zamjenjuje datumom „31. siječnja 2021.”;

                        (4)

                        u šestom stupcu, prestanak odobrenja, u retku 115., metiram, datum se zamjenjuje datumom „31. siječnja 2021.”;

                        (5)

                        u šestom stupcu, prestanak odobrenja, u retku 116., oksamil, datum se zamjenjuje datumom „31. siječnja 2021.”;

                        (6)

                        u šestom stupcu, prestanak odobrenja, u retku 128., dimoksistrobin, datum se zamjenjuje datumom „31. siječnja 2021.”;

                        (7)

                        u šestom stupcu, prestanak odobrenja, u retku 187., flutolanil, datum se zamjenjuje datumom „28. veljače 2021.”;

                        (8)

                        u šestom stupcu, prestanak odobrenja, u retku 188., benfluralin, datum se zamjenjuje datumom „28. veljače 2021.”;

                        (9)

                        u šestom stupcu, prestanak odobrenja, u retku 189., fluazinam, datum se zamjenjuje datumom „28. veljače 2021.”;

                        (10)

                        u šestom stupcu, prestanak odobrenja, u retku 191., mepikvat, datum se zamjenjuje datumom „28. veljače 2021.”.


title: Provedbena Uredba Komisije (EU) 2019/2095 оd 29. studenoga 2019. o smanjenju kvote za ribolov lososa koja je na raspolaganju Poljskoj u 2019. zbog prelova u 2018.

text:
                  9.12.2019

                  HR

                  Službeni list Europske unije

                  L 317/105

         PROVEDBENA UREDBA KOMISIJE (EU) 2019/2095
         оd 29. studenoga 2019.
         o smanjenju kvote za ribolov lososa koja je na raspolaganju Poljskoj u 2019. zbog prelova u 2018.
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1224/2009 od 20. studenoga 2009. o uspostavi sustava kontrole Unije za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (1), a posebno njezin članak 105. stavke 1., 2. i 3.,
         budući da:

                     (1)

                     Uredbom Vijeća (EU) 2017/1970 (2) Poljskoj je dodijeljena kvota za ribolov lososa u vodama Unije na potpodručjima 22–31 (SAL/3BCD-F) za 2018.

                     (2)

                     Nakon primjene fleksibilnosti iz godine u godinu iz članka 15. stavka 9. Uredbe (EU) br. 1380/2013 Europskog parlamenta i Vijeća (3) ribolovna kvota za 2018. povećana je za 1 369 primjeraka. Povećanje, koje odgovara 10 % dopuštenih iskrcaja za 2017., izračunano je na temelju preostalih neiskorištenih količina nakon podnošenja deklaracija o ulovu. Tijekom inspekcijskih posjeta Poljskoj provedenih 2018. u skladu s Uredbom (EZ) br. 1224/2009 Komisija je uočila netočno i nepotpuno prijavljene podatke o ulovu iz čega je vidljivo da je Poljska svoju kvotu za ribolov lososa u 2017. u vodama Unije na potpodručjima CECAF-a 22–31 bila iscrpila. Fleksibilnost iz 2017. u 2018. na temelju članka 15. stavka 9. Uredbe (EU) br. 1380/2013 neopravdano je dodijeljena te je u skladu s tim odgovarajuće količine potrebno oduzeti od kvote za 2018.

                     (3)

                     Usporedbom zabilježenih i prijavljenih podataka tijekom prijavljenih i neprijavljenih izlazaka u ribolov Komisija je u podacima Poljske uočila daljnje nedosljednosti u pogledu ribolova lososa u vodama Unije na potpodručjima CECAF-a 22–31 za 2018. Te nedosljednosti u prijavljivanju sastava ulova potvrđene su tijekom više revizijskih posjeta i posjeta radi provjere koji su provedeni u Poljskoj 2018. i 2019. u skladu s Uredbom (EZ) br. 1224/2009. Izvješća o reviziji propisno su dostavljena te se o njima s Poljskom propisno raspravilo.

                     (4)

                     Na temelju prikupljenih dokaza Komisija je utvrdila da je kvota koja je dodijeljena Poljskoj za ribolov lososa u vodama Unije na potpodručjima 22–31 u 2018. na temelju Uredbe Vijeća (EU) 2017/1970 premašena za 2 160 primjeraka lososa. Člankom 105. stavkom 1. Uredbe (EZ) br. 1224/2009 predviđeno je da ako Komisija utvrdi da je država članica premašila ribolovne kvote koje su joj dodijeljene, Komisija smanji buduće ribolovne kvote te države članice.

                     (5)

                     Člankom 105. stavcima 2. i 3. Uredbe (EZ) br. 1224/2009 predviđeno je da se ta smanjenja provode u narednoj godini ili narednim godinama primjenom odgovarajućih faktora množenja utvrđenih u toj uredbi.

                     (6)

                     U skladu s člankom 105. stavkom 2. Uredbe (EZ) br. 1224/2009 trebao bi se primjenjivati faktor množenja od 1,00 jer iznos prelova koji je utvrdila Komisija iznosi manje od 100 tona,

               DONIJELA JE OVU UREDBU:

            Članak 1.
            Kvota za ribolov lososa u vodama Unije na potpodručjima 22–31 koja je Uredbom Vijeća (EU) 2018/1628 (4) dodijeljena Poljskoj smanjuje se kako je utvrđeno u Prilogu ovoj Uredbi.

            Članak 2.
            Ova Uredba stupa na snagu sedmog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. studenoga 2019.

                  Za Komisiju

                  Predsjednik

               Jean-Claude JUNCKER

            (1)  SL L 343, 22.12.2009., str. 1.

            (2)  Uredba Vijeća (EU) 2017/1970 od 27. listopada 2017. o utvrđivanju ribolovnih mogućnosti za određene riblje stokove i skupine ribljih stokova u Baltičkome moru za 2018. te o izmjeni Uredbe (EU) 2017/127 (SL L 281, 31.10.2017., str. 1.).

            (3)  Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).

            (4)  Uredba Vijeća (EU) 2018/1628 od 30. listopada 2018. o utvrđivanju ribolovnih mogućnosti za određene riblje stokove i skupine ribljih stokova u Baltičkome moru za 2019. te o izmjeni Uredbe (EU) 2018/120 u pogledu određenih ribolovnih mogućnosti u drugim vodama (SL L 272, 31.10.2018., str. 1.).

            PRILOG

               SMANJENJE KVOTE ZA RIBOLOV LOSOSA KOJA JE NA RASPOLAGANJU POLJSKOJ U 2019. ZBOG PRELOVA STOKA

                        Država članica

                        Oznaka vrste

                        Oznaka područja

                        Naziv vrste

                        Naziv područja

                        Početna kvota za 2018. (količina u kg)

                        Dopušteni iskrcaj u 2018. (ukupna prilagođena količina u broju primjeraka) (1)

                        Ukupni ulov u 2018. (količinau broju primjeraka)

                        Iskorištenost kvote s obzirom na dopušteni iskrcaj

                        Prelov povezan s dopuštenim iskrcajem (količina u broju primjeraka)

                        Faktor množenja (3)

                        Dodatni faktor množenja (4)
                           ,
                            (5)

                        Smanjenja koja će se provesti u 2019. (količina u broju primjeraka)

                        PL

                        SAL

                        3BCD-F

                        Losos

                        Vode Unije na potpodručjima CECAF-a 22–31

                        5 729

                        15 739  (2)

                        17 899

                        113,72 %

                        2 160

                        1,00

                        /

                        2 160

               (1)  Kvote koje su na raspolaganju državi članici na temelju odgovarajućih uredaba o utvrđivanju ribolovnih mogućnosti nakon uzimanja u obzir razmjena ribolovnih mogućnosti prema članku 16. stavku 8. Uredbe (EU) br. 1380/2013 Europskog parlamenta i Vijeća (SL L 354, 28.12.2013., str. 22.), prijenosa kvota iz 2017. u 2018. prema članku 4. stavku 2. Uredbe Vijeća (EZ) br. 847/96 (SL L 115, 9.5.1996., str. 3.) i članku 15. stavku 9. Uredbe (EU) br. 1380/2013 odnosno preraspodjele i smanjenja ribolovnih mogućnosti prema člancima 37. i 105. Uredbe (EZ) br. 1224/2009.

               (2)  Taj iznos uključuje smanjenje od 1 369 primjeraka lososa, koje odgovara fleksibilnosti iz godine u godinu iz članka 15. stavka 9. Uredbe (EU) br. 1380/2013, koja je u 2018. neopravdano dodijeljena, a provedeno je nakon što je uočeno da su podaci o ulovu za 2017. netočno ili nepotpuno prijavljeni.

               (3)  Kako je utvrđeno u članku 105. stavku 2. Uredbe (EZ) br. 1224/2009. Smanjenje kvota koje odgovara prelovu * 1,00 primjenjuje se u svim slučajevima u kojima prelov iznosi 100 tona ili manje.

               (4)  Kako je utvrđeno u članku 105. stavku 3. Uredbe (EZ) br. 1224/2009., uz uvjet da prelov premašuje 10 %.

               (5)  Slovo „A” znači da je primijenjen dodatni faktor množenja od 1,5 zbog uzastopnog prelova u 2016., 2017. i 2018. Slovo „C” znači da je primijenjen dodatni faktor množenja od 1,5 jer je stok obuhvaćen višegodišnjim planom.